**லுடேரு ராஸ் புதோவா லோடெ டைலர்** (**Luteru Ross Poutoa Lote Taylor**, பிறப்பு: மார்ச் 8, 1984) என்பவர் நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். இவர் ஜனவரி 2019இல் ஒருநாள் போட்டிகளில் தனது 20வது நூறைப் பெற்றதன் மூலம் எந்தவொரு போட்டி வகைகளிலும் 20 நூறுகள் எடுத்த முதல் நியூசிலாந்து வீரர் ஆனார்.

பன்னாட்டுப் போட்டிகள்
---------------------

மார்ச் 1, 2006 இல் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். சமோவா பண்பாட்டைச் சேர்ந்த ஒருவர் நியூசிலாந்து துடுப்பாட்ட அணிக்காக விளையாடுவது இது இரண்டாவது முறையாகும். இதற்கு முன் முர்ஃபி சூ நியூசிலாந்து அணிக்காக விளையாடினார். இவரின் முதல் போட்டியில் 15 ஓட்டங்கள் எடுத்தார். இந்தப் போட்டியில் நியூசிலாந்து அணி 91 ஓட்டங்கள் வித்தியாசத்தில் வெற்றி பெற்றது.

டிசம்பர் 28, 2006 ஆம் ஆண்டில் நேப்பியர், நியூசிலாந்தில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதில் 12 நான்குகளும், 6 ஆறுகளும் அடங்கும். ஆனால் இந்தப் போட்டியில் சனத் ஜயசூரியாவின் அதிரடி ஆட்டத்தினால் இலங்கை அணி வெற்றி பெற்றது. இதன் இரண்டாவது ஆட்டத்தில் உடலின் நீர்க்குறைவு காரணமாக பாதிக்கப்பட்டார். 2006 -2007 ஆம் ஆண்டுகளில் நடைபெற்ற போட்டியில் ஆத்திரேலியத் துடுப்பாட்ட அணிக்கு எதிரான போட்டியில் 84 ஓட்டங்கள் எடுத்தார். ஆனால் இந்தப் போட்டியிலும் நியூசிலாந்து அணி தோல்வியடைந்தது.

பெப்ரவரி 18, 2007 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் தனது இரண்டாவது நூறினைப் பதிவு செய்தார். இந்தப் போட்டியில் 117 ஓட்டங்கள் எடுத்தார். இதன்மூலம் ஆத்திரேலியத் துடுப்பாட்ட அணிக்கு அதிராக அதிக ஓட்டங்கள் எடுத்தவர்கள் பட்டியலில் இரண்டாம் இடத்தைப் பிடித்தார். 2007 -2008 ஆம் ஆண்டுகளில் ஆமில்டன், நியூசிலாந்தில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் இவர் தனது முதல் நூறினை அடித்தார். மேலும் அந்தத் தொடரில் அதிக ஓட்டங்கள் அடித்தவர்கள் பட்டியலில் முதல் இடம் பிடித்தார்.

மே 2008 ஆம் ஆண்டில் ஓல்டு டிரஃபோர்டுவில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 154\* ஓட்டங்கள் எடுத்தார். இதுதான் இவரின் அதிகபட்ச ஓடம் ஆகும். இதில் 5 ஆறுகளும், 17 நான்குகளும் அடங்கும். பின் மார்ச், 2009 ஆம் ஆண்டில் நேப்பியர், நியூசிலாந்தில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 204 பந்துகளில் 151 ஓட்டங்கள் எடுத்தார். பின் இந்திய அணிக்கு எதிரான அடுத்த போட்டியில் 107 ஓட்டங்கள் எடுத்து போட்டி சமனில் முடிய உதவினார்.

சான்றுகள்
---------

1. ↑  "Ross Taylor goes past Virat Kohli, Sachin Tendulkar in list of most successive fifties in ODI cricket". *Times Now News*. 8 January 2019 அன்று பார்க்கப்பட்டது.
2. ↑  "West Indies tour of New Zealand, 4th ODI: New Zealand v West Indies at Napier, Mar 1, 2006". 1 March 2006 அன்று பார்க்கப்பட்டது.
3. ↑  "Jayasuriya sizzles in Sri Lanka's win". ESPNcricinfo. 28 December 2006 அன்று பார்க்கப்பட்டது.
4. ↑  "Commonwealth Bank Series, 2nd Match: Australia v New Zealand at Hobart, Jan 14, 2007". ESPNcricinfo. 14 January 2007 அன்று பார்க்கப்பட்டது.
5. ↑  "Taylor stars as New Zealand chase down 337". ESPNcricinfo. 18 February 2007 அன்று பார்க்கப்பட்டது.
6. ↑  "England tour of New Zealand, 1st Test: New Zealand v England at Hamilton, Mar 5-9, 2008". ESPNcricinfo. 9 March 2008 அன்று பார்க்கப்பட்டது.
7. ↑  "New Zealand tour of England and Scotland, 2nd Test: England v New Zealand at Manchester, May 23-26, 2008". ESPNcricinfo. 26 May 2008 அன்று பார்க்கப்பட்டது.
8. ↑  "India tour of New Zealand, 2nd Test: New Zealand v India at Napier, Mar 26-30, 2009". ESPNcricinfo. 30 March 2009 அன்று பார்க்கப்பட்டது.
9. ↑  "India tour of New Zealand, 3rd Test: New Zealand v India at Wellington, Apr 3-7, 2009". ESPNcricinfo. 7 April 2009 அன்று பார்க்கப்பட்டது.

வெளியிணைப்புகள்
---------------

* ராஸ் டைலர் at New Zealand Cricket Players Association
* டுவிட்டரில் ராஸ் டைலர் இதை விக்கித்தரவில் தொகுக்கவும்